*UCI Gran Fondo World Series on Rahvusvahelise Jalgratturite Liidu võistluste sari, kuhu kuulub 28 osavõistlust üle maailma.
Kui osaleja stardib 128 km distantsile enda vanusegrupist ja lõpetab esimese 20% seas, premeeritakse teda spetsiaalse sarja medaliga ning tal on õigus startida hooaja lõpus UCI Gran Fondo Maailmameistrivõistlustel, mis toimuvad tänavu Šotimaal, Glasgows.
𝐍𝐁! 2023. aasta UCI Gran Fondo Maailmameistrivõistlused on esimest korda koos UCI jalgratta Maailmameistrivõistlustega. Tegemist on esimese ratta MM-iga, mis toimub 11 päeva ja mille vältel jagatakse medaleid koguni kuuel erineval distsipliinil: grupisõidus, temposõidus, trekisõidus, BMX-is, siserattasõidus ja parasõidus. Gran Fondo Maailmameistrivõistlused toimuvad 4. ja 7. augustil.